Publication: Magyar Közlöny
Issue: MK-2004-48 (Year: 2004, Number: 48)
Era: 2004-2010
Section: részletes szabályairól szóló 232/2003. (XII. 16.) Korm. rendelet 25. §-ának (2) bekezdése szerint egységes szerkezetbe
Paragraph Index: 812

4. Teljes üzemek vagy gyárak — tõkejavak felhasználását igénylõ, nagy értékû, teljes termelõegységek: — Teljes üzemek vagy gyárak termelõ berendezéseinek eladására vonatkozó szerzõdés esetén — ha az üzembe helyezés nem a szállító feladata — a kezdõnap legkésõbb az a nap, amikor a vevõ a szerzõdés keretében szállított teljes berendezést (a tartalék alkatrészek kivételével) fizikailag birtokba veszi. — Építési szerzõdések esetében — ha az üzembe helyezés nem a vállalkozó feladata — a hitel kezdõnapja legkésõbb az építkezés befejezõdésének idõpontja. — Olyan szerzõdések esetében, amelyeknél az üzembe helyezés a szállító vagy a vállalkozó szerzõdéses feladata, a kezdõnap legkésõbb az a nap, amelyen a telepítés vagy az építkezés, illetve az üzemkész állapot biztosítását szolgáló elõzetes vizsgálatok befejezõdtek. Ez attól függetlenül érvényes, hogy az adott idõpontban átadták-e a létesítményt a szerzõdéses feltételekkel összhangban a vevõnek vagy sem, továbbá független a szállító vagy a vállalkozó által például a létesítmény hatékony mûködésére vonatkozó garanciavállalással vagy a helyi személyzet kiképzésével kapcsolatban esetleg vállalt folytatólagos kötelezettségtõl. — Ha a szerzõdés a projekt önálló részeinek külön-külön történõ végrehajtását tartalmazza, a kezdõnap legkésõbb az egyes különálló részekre érvényes kezdõnap vagy e kezdõnapok átlaga, illetve — ha a szállító nem az egész projektre, hanem annak lényeges részére rendelkezik szer- 2004/48. szám zõdéssel — a kezdõnap a projekt egészére vonatkozó kezdõnap. — Szolgáltatások esetében a hitel legkésõbbi kezdõnapja a számlák ügyfél részére történõ benyújtásának idõpontja vagy a szolgáltatás ügyfél által történõ átvételének idõpontja. Szolgáltatásnyújtási szerzõdés esetében — ha az üzembe helyezés a szállító feladata — a kezdõnap legkésõbb az üzembe helyezés napja.

Source: https://magyarkozlony.hu/hivatalos-lapok/3d3fb3d470d16358f9f4f80d00192606c4b4cad5/dokumentumok/65db0addeb2f21e7499ab6072291111a6ed12337/letoltes